laion/Wikipedia-Exotic huggingface dataset:
יחסי מצרים–צ'כיה

יחסי מצרים–צ'כיה הם יחסי החוץ בין מצרים וצ'כיה. בשנת 1920 פתחה צ'כוסלובקיה קונסוליה באלכסנדריה – שנתיים בלבד לאחר הקמת הרפובליקה הצ'כוסלובקית העצמאית. מטרתה העיקרית הייתה הגנה על האינטרסים של אזרחי צ'כוסלובקיה במצרים, וחשוב מכך – פיתוח יחסי סחר בין שתי המדינות. גם כשמצרים הייתה תחת חסותה של בריטניה הגדולה, צ'כוסלובקיה ראתה את מצרים כשותפה אסטרטגית וחשובה. חשיבותה הוכחה בכך שהקונסוליה באלכסנדריה, בעת פתיחתה, הייתה הנציגות הצ'כוסלובקית היחידה באפריקה ובמזרח התיכון. מאוחר יותר, בשנת 1921, החליטה המועצה המיניסטריאלית הצ'כוסלובקית להקים משימה נוספת בקהיר, ברמת קונסוליה כללית. מצרים קיבלה עצמאות פוליטית ב-28 בינואר 1922 כאשר הוכרזה הממלכה המצרית. צ'כוסלובקיה הכירה במצרים כמדינה ריבונית עצמאית 28 ביולי 1922. ב-1 בנובמבר 1922 הודיע השלטון המצרי בתורו על הענקת חסינות דיפלומטית למר דושק. מועד מעשה זה נחשב למועד כינון היחסים הדיפלומטיים בין שתי המדינות. האגודה הצ'כוסלובקית בקהיר פתחה את שעריה באופן רשמי לאחר הצגת אמנתו של שגריר צ'כוסלובקיה מר דושק בפני המלך פואד ב-14 באפריל 1923. בספטמבר 1955 התקיימה עסקת הנשק הצ'כית-מצרית, שהייתה בפועל עסקת נשק של מצרים עם ברית המועצות. באפריל 1956 הציעה צ'כוסלובקיה להציע לרפובליקת מצרים, לשדרג את רמת היחסים הדיפלומטיים לרמת השגרירות. צעד זה התקבל בחיוב על ידי הרפובליקה של מצרים ופורסם רשמית ב-27 ביוני 1956. לאחר פירוק צ'כוסלובקיה בשנת 1993, המשיכה מצרים את יחסיה הדיפלומטיים עם צ'כיה. מצרים מחזיקה בצ'כיה שגרירות בפראג. צ'כיה מחזיקה במצרים שגרירות בקהיר. מדיה וקבצים בנושא יחסי מצרים–צ'כיה בוויקישיתוף היסטוריית היחסים בין המדינות באתר משרד החוץ הצ'כי שגרירות מצרים בצ'כיה שגרירות צ'כיה במצרים
זול סטוק

זול סטוק היא רשת שיווק ישראלית למכירת מוצרים לבית. הרשת הוקמה בשנת 2013 על ידי אדיר ונונו, אליו חבר בשנת 2015 סהר כוכבי. בשנת 2021 רכשה רשת השיווק יוחחנוף 50.1% מן הבעלות על הרשת, תמורת 45 מיליון שקלים, לפי שווי של 90 מיליון שקל. נכון לאפריל 2021 הרשת מונה 57 סניפים ברחבי הארץ, חלקן בבעלותה המלאה וחלקן מופעלות באמצעות זכיינים. אתר האינטרנט הרשמי של זול סטוק אורנה יפת, "ג'מבו היוונית לא תחזיק מעמד פה. זה לא טיול ליוון", באתר כלכליסט, 4 באפריל 2021 מירב קריסטל, עוד אקזיט לרשת דיסקאונט: יוחננוף רוכשת את השליטה בזול סטוק, באתר ynet, 1 במרץ 2021 אודות, באתר זול סטוק שני מוזס, ‏יוחננוף רוכשת את השליטה ברשת המוזלת לבית זול סטוק בתמורה ל-45 מיליון שקל, באתר גלובס, 1 במרץ 2021
הלגיון החמישי יוביה

הלגיון החמישי יוביה (בלטינית: Legio V Iovia) היה לגיון רומאי, אשר הוקם בידי הקיסר דיוקלטיאנוס והוצב במחוז פאנוניה ליד הדנובה. המידע על הלגיון מועט. הוא הוקם בידי הקיסר דיוקלטיאנוס, ככל הנראה בתחילת שנות שלטונו. הלגיון נקרא "יוביה" אשר משמעותו "מוקדש ליופיטר". יופיטר היה הפטרון של הקיסר דיוקלטיאנוס, שבעצמו כונה לפעמים "יוביאנוס". הלגיון הוקם במקביל ללגיון השישי הרקוליה, אשר נקרא על שם הרקולס, הפטרון של שותפו לשלטון של דיוקלטיאנוס - הקיסר מקסימיאנוס. הלגיון הראשון יוביה הוצב לצד הלגיון השישי הרקוליה במחוז פאנוניה ליד נהר הדנובה. במאה החמישית הלגיון נזכר בנוטיטיה דיגניטטום, עדיין בבסיסו הישן על יד הדנובה. גורלו של הלגיון לאחר מכן אינו ידוע. הלגיון החמישי יוביה, באתר livius.org (באנגלית) הלגיון החמישי יוביה, באתר Imperiumromanum.com (בגרמנית) הלגיון החמישי יוביה, באתר livius.org (באנגלית)
YG אנטרטיינמנט

YG Entertainment Inc. (בקוריאנית: YG 엔터테인먼트) היא סוכנות בידור דרום קוריאנית, שהוקמה בשנת 1996 על ידי יאנג היון-סוק. החברה פועלת כחברת תקליטים, סוכנות כישרונות, חברת הפקת מוזיקה, חברת הפקת אירועים הפקת קונצרטים והוצאה לאור של מוזיקה. בנוסף, החברה מפעילה מספר מיזמים תחת חברה בת ציבורית נפרדת בשם YG PLUS, הכוללת קו יצור לביגוד, סוכנות לניהול גולף ומותגי קוסמטיקה. הסוכנות מייצגת מוזיקאים כדוגמת ביג באנג, דארה, אקדונג מיוזקן, ווינר, אייקון, בלאקפינק וטרז'ר ושחקנים ושחקניות כדוגמת קאנג דונג-וון, צ'וי ג'י-וו, צ'ה סונג-וון, לי סונג-קיונג, ג'ין קיונג ויו אין-נה. בעבר, ייצגה מוזיקאים וויזונג, אפיק היי, 1TYM,‏ גאמי, סבן, מינזי, פארק בום, 2NE1,‏ נאם טאי-היון, לי ג'ונג-סוק, סיי, סונגרי, בי. איי, ואן, סי אל, לי היי וג'ינוסין. להלן כל המוזיקאים והשחקנים החתומים בסוכנות, ב-YG Family וב-YG Stage. מדיה וקבצים בנושא YG אנטרטיינמנט בוויקישיתוף YG אנטרטיינמנט, ברשת החברתית פייסבוק YG אנטרטיינמנט, ברשת החברתית אקס (טוויטר) YG אנטרטיינמנט, ברשת החברתית אינסטגרם YG אנטרטיינמנט, הבלוג הרשמי "2NE1′s CL Reveals How She and Teddy Came Up With ′The Baddest Female′". MWAVE. 9 ביוני 2013. אורכב מ-המקור ב-15 באוקטובר 2014. נבדק ב-26 באוקטובר 2014. {{cite web}}: (עזרה) "Before the Album". Complex. 2013. נבדק ב-26 באוקטובר 2014. {{cite web}}: (עזרה) "SECHSKIES's first new song was jointly written by TABLO and FUTURE BOUNCE who wrote BLACKPINK's "WHISTLE"". Complex. 31 באוגוסט 2016. נבדק ב-6 ביוני 2017. {{cite web}}: (עזרה) "iKON's New Title Song "B-DAY" is Composed and Written by B.I and BOBBY". YG Life. 19 במאי 2017. נבדק ב-6 ביוני 2017. {{cite web}}: (עזרה) "WINNER to Release New Songs Until the End of This Year and Its Second Title Track is "FOOL"". YG Life. 29 במרץ 2017. נבדק ב-6 ביוני 2017. {{cite web}}: (עזרה) "Lydia Paek, songwriter for BigBang and 2NE1, is also a singer with a big voice". Strait Times. 10 ביולי 2015. נבדק ב-6 ביוני 2017. {{cite web}}: (עזרה) "The Making of G-Dragon's "Coup D'Etat"". Complex. 10 בספטמבר 2013. נבדק ב-6 ביוני 2017. {{cite web}}: (עזרה) "Update: YG Rapper ONE Announces Release Date Of First MV Teaser In New Teaser Image". Soompi. 25 ביוני 2017. נבדק ב-7 ביולי 2017. {{cite web}}: (עזרה) "iKON confirmed "WHAT'S WRONG?" as one of the double title tracks for their new album… Written by B.I and BOBBY". YG Life. 18 בדצמבר 2015. נבדק ב-7 ביולי 2017. {{cite web}}: (עזרה) "전소미, JYP 떠나 YG '더블랙레이블' 손잡나…"확인 중"". Naver (בקוריאנית). 23 בספטמבר 2018. נבדק ב-23 בספטמבר 2018. {{cite web}}: (עזרה) "Talented Producer Peejay to Join YG Entertainment's 'The Black Label'". 27 ביולי 2016. {{cite web}}: (עזרה) "Here Comes The Black Label". thekhoployalist. אורכב מ-המקור ב-2 ביולי 2018. נבדק ב-6 ביוני 2017. {{cite web}}: (עזרה) Park, Soo-in (21 ביולי 2018). "승리 MV 출연' 안다, YG 계열사 YGX와 전속계약 체결(공식)" ['Seungri MV appearance' Anda, exclusive contract with YG affiliate YGX (official)]. Newsen. נבדק ב-23 ביולי 2018. {{cite news}}: (עזרה)
הלגיון השישי הרקוליה

הלגיון השישי הרקוליה (בלטינית: Legio VI Herculia) היה לגיון רומאי, אשר הוקם בידי הקיסר דיוקלטיאנוס והוצב במחוז פאנוניה ליד הדנובה. המידע על הלגיון מועט. הוא הוקם בידי הקיסר דיוקלטיאנוס, ככל הנראה בתחילת שנות שלטונו. הלגיון נקרא "הרקוליה" אשר משמעותו "מוקדש להרקולס". הרקולס היה פטרונו של מקסימיאנוס, שותפו לשלטון של דיוקלטיאנוס. הלגיון הוקם במקביל ללגיון החמישי יוביה, אשר נקרא על שם יופיטר (המכונה גם יוביוס), הפטרון של דיוקלטיאנוס. הלגיון החמישי הרקוליה הוצב לצד הלגיון השישי הרקוליה במחוז פאנוניה ליד נהר הדנובה. במאה החמישית הלגיון נזכר בנוטיטיה דיגניטטום, עדיין בבסיסו הישן על יד הדנובה. גורלו של הלגיון לאחר מכן אינו ידוע. הלגיון השישי הרקוליה, באתר livius.org (באנגלית) הלגיון השישי הרקוליה, באתר Imperiumromanum.com (בגרמנית) הלגיון השישי הרקוליה, באתר livius.org (באנגלית)
מהמט קראיה

מהמט קראיה (באלבנית: Mehmet Kraja; נולד ב-27 ביוני 1952) הוא סופר, עיתונאי ומחזאי אלבני ונשיא האקדמיה למדעים ואמנויות בקוסובו (אנ'). עד כה, פרסם 13 רומנים, 5 אוספי סיפורים, 10 מחזות ו-3 ספרים בנושא ביקורת ועיתונות, וכן מספר טקסטים עיתונאיים במספר עיתונים בקוסובו ובאלבניה. כיום, מתגורר בפרישטינה, קוסובו. קראיה נולד ב-27 ביוני 1952 בקראיה (אלב'), ליד אגם שקודרה, מונטנגרו. הוא למד בתיכון באולצין, ואז באוניברסיטת פרישטינה (אנ'). ב-1974–1976, היה העורך הראשי של עיתון הסטודנטים "Bota e Re". בהמשך עבד כעיתונאי ועורך תרבות בעיתון "Rilindja" (אלב'). ב-1992–1999, הוא התגורר ועבד בטירנה, אלבניה. לאחר מלחמת קוסובו, הוא היה עורך התרבות בעיתונים "Zëri i ditës" (אלב') ו-"Koha Ditore" (אלב'). מאז 2002, הוא מרצה באקדמיה למדעים ואמנויות בקוסובו (אנ'), שם הוא מלמד כתיבת תסריטים. "Gjurmë në trotuar" "Portali i perëndive të fyera" "Moti i madh" "Udhëzime për kapërcimin e detit" "Sëmundja e ëndrrave" "Net Bizantine" "Muri i mjegullës" "Edhe të çmendurit fluturojnë" "Im atë donte Adolfin" "Selvitë e Tivarit" "Hotel Arbëria" "E zeza dhe e kuqja" "Prishtina" "Dritat e mesnatës" "Vdekja pa emër" "Portat e qiellit" "Njëzet tregime për kohën e shkuar" "Hija e qershisë nën dritën e hënës" Tri drama" ("Princi i hijeve", "Onufri i Neokastrës", "Hëna prej letre") "Pesë ide për lojë skenike" "Krishti qëndroi tri ditë në Kosovë" "Grafitet" "Im atë donte Adolfin" "Drama" ("Grafitet", "Hëna prej letre II", "Rekuiem") "Shoqërime" "Vite të humbura" "Mirupafshim në një luftë tjetër" "E shtuna ime" "Identiteti kosovar" "Kukumi" (תסריט שנכתב לסרט עלילתי מ-2005, בעל אותו השם, בבימויו של איסה קוסיה (אנ')) "Princi i hieve" "Hëna prej letre" "Onufri i Neokastrës" "Ëndërr qeni" "Grafitet" "Onufri i Neokastrës" "Hëna prek letre" "Im atë donte Adolfin" "Rekuiem" "Im Atë e donte Adolfin" Aliu, Ali (2012). Kënaqësia e leximit (באלבנית). Prishtinë: ASHAK. Krasniqi, Nysret (2016). Letërsia e Kosovës 1953-2000 (באלבנית). Prishtinë: AIKD. Hamiti, Sabri (2002). Letërsia Bashkëkohore, Vepra Letrare, 10 (באלבנית). Prishtinë: Faik Konica. Elsie, Robert (2005). Albanian Literature: A Short History (באנגלית). I.B. Tauris. ISBN 978-1-84511-031-4. Elsie, Robert (2010). Historical Dictionary of Albania (באנגלית). Londër: Rowman & Littlefield. מדיה וקבצים בנושא מהמט קראיה בוויקישיתוף "Mehmet Kraja". Academy of Sciences and Arts of Kosovo. ארכיון מ-2017-02-26. נבדק ב-2021-04-09. Elsie, Robert (2010). Historical dictionary of Kosovo. Scarecrow Press. p. 164. ISBN 0810874830. ארכיון מ-2021-04-18. נבדק ב-2021-04-09.
עג'ה

עג'ה (בערבית: عجّة) היא עיירה פלסטינית בנפת ג'נין בצפון השומרון, הממוקמת כ-19 ק"מ דרומית-מערבית לג'נין. על פי הלשכה הפלסטינית המרכזית לסטטיסטיקה, אוכלוסיית העיירה מנתה 5,055 נפשות בשנת 2007. לפי טענות שונות, עג'ה הוא אולי אחד מן המקומות שנכבשו על ידי תחותמס השלישי. בעג'ה נמצאו חרסים מתקופות הברונזה, הפרסית, ההלניסטית, הרומית הביזנטית, המוסלמית והעות'מאנית. בשנת 1179 הוזכר המקום (שנקרא אז קאסאלה אג') במקורות הצלבניים ככפר שהכנסותיו הועברו לכנסיית הדורמיציון ידי האפיפיור אלכסנדר השלישי. בסוף המאה ה-16 התקיימו במקום כ-13 משקי בית, כולם של מוסלמים. תושבי המקום שילמו שיעור מס קבוע של 33.3% על מוצרים חקלאיים שכללו חיטה, שעורה, יבולי קיץ, עצי זית, כוורות ועזים. זאת בנוסף על הכנסות מזדמנות ומס לאנשי אזור שכם. בסך הכל תושבי היישוב שילמו 3,612 אקצ'ות. במקום נמצאו חרסים מהתקופה העות'מאנית. בשנת 1830, אנשי עג'ה לחמו נגד צבאו של האמיר בשיר שיהאב השני במהלך המצור על סנור. בשנת 1838 צוין כי עג'ה הייתה במחוז א-שאראוויא א-שורקיה. בשנת 1870, ויקטור גרן תיאר את עג'ה ככפר על פסגת גבעה עם 500 תושבים. לפי גרן, המקום היה מוקף מטעי זיתים. במפת הקרן לחקר ארץ ישראל שפורסמה ב-1882, המקום תואר כ"כפר קטן ובעל מראה עתיק השוכן על שפת גבעה". היישוב בנוי מאבן, עם מטעי זיתים מתחתיו. בנוסף לכך, יש בור מים בדרום מזרח היישוב. במפקד האוכלוסין של ארץ ישראל משנת 1922, שנערך על ידי שלטונות המנדט הבריטי, התגוררו במקום 500 תושבים. מספר זה גדל במפקד 1931 ל-643 תושבים שהתגוררו ב-142 בתים. בסקר הכפרים משנת 1945 האוכלוסייה מנתה 890 איש, על פני שטח של כ-11,027 דונם. מתוך שטח זה, 737 דונם שימשו למטעים וקרקע להשקיה, 5,605 דונם לגידול דגנים, ואילו 23 דונם היו אדמות בנויות. לפי מפקד האוכלוסין הירדני בשנת 1961 התגוררו בעג'ה 1,190 תושבים. גם כיום המבצר מימי הביניים עדיין עומד בפסגת העיירה, וסביבו היו מבנים מהמאה ה-16 וה-17 ושני מסגדים. מדיה וקבצים בנושא עג'ה בוויקישיתוף 2007 Locality Population Statistics. Palestinian Central Bureau of Statistics. p. 106. Conder, 1876, pp. 141, 147 Zertal, 2004, p. 254 Dauphin, 1998, p. 758 Röhricht, 1893, RRH, pp. 153-154, No. 576 Hütteroth and Abdulfattah, 1977, p. 126 Robinson and Smith, 1841, vol 3, 2nd app, p. 129 Robinson and Smith, 1841, vol 3, p. 150 Guérin, 1875, p. 217 Conder and Kitchener, 1882, SWP II, p. 153 Barron, 1923, Table IX, Sub-district of Jenin, p. 29 Mills, 1932, p. 67 Government of Jordan, Department of Statistics, 1964, p. 25 Zertal, 2004, p. 253
Phoenix (אלבום של שרלוט קארדין)

Phoenix הוא אלבום הבכורה של הזמרת-יוצרת הקנדית שרלוט קארדין. האלבום יצא לאור ב-23 באפריל 2021, על ידי חברת התקליטים Cult Nation Records. מתוך האלבום יצאו ארבעה סינגלים. קארדין צפויה להופיע במופע הנקרא "The Phoenix Experience", ב-30 באפריל. מידע על האלבום Phoenix באתר MusicBrainz האלבום Phoenix באתר Discogs Phoenix, Genius (באנגלית) The Phoenix Experience, momenthouse Phoenix by Charlotte Cardin (באנגלית בריטית), נבדק ב-2021-04-09 Charlotte Cardin - PHOENIX CD (באנגלית בריטית), נבדק ב-2021-04-09 Charlotte Cardin - PHOENIX VINYL (באנגלית בריטית), נבדק ב-2021-04-09
.ck

‎.ck היא סיומת אינטרנט מדינית (ccTLD) השייכת לאיי קוק. ההרשמה הן בקטגוריית סיומות אינטרנט: .co.ck: ארגונים עסקיים .org.ck: ארגונים ללא כוונת רווח .edu.ck: מוסדות חינוך .gov.ck: סוכנויות ממשלתיות .net.ck: ספקי שירותי אינטרנט .gen.ck .biz.ck: דפים עסקיים הקשורים לאיי קוק .info.ck: דפי מידע הנוגעים לאיי קוק התנאים המוקדמים לבקשה להרשמת הסיומת הם: הרשמות דומיין מאנשים שהם לא תושבי איי קוק ישלמו 222.00 אירו למשך שנתיים לפחות, ויש לחדשם כל שנתיים לאחר מכן. אי אפשר להרשים דומיין אם הוא כבר נלקח או שאינו קשור לזהות המותג או השם אליך או לחברתך, למשל 'nike.co.ck', 'mobil.co.ck' וכו'. דומיינים הנחשבים לקללות לא יכנסו לתוך הסיומת ולא יירשמו במאגר, והבקשה לא תאושר עם קבלת ההודעה למבקש, והתעלמות מהבקשות העתידיות לאותו שם דומיין. תחומי '.ck' ינוטרו מהאינטרנט, באופן קבוע על גסויות ברשת אם נמצא כי הוא עושה זאת. אם האתר נחשב כבלתי הולם, הדומיין יופסק ללא הודעה או החזר כספי. .co.ck שומש בתור סיומת אתר הומוריסטית בגלל הדמיון שלה עם המילה האנגלית הגסה "cock": וירוס מפורסם מסוג MEMZ trojan, היה גורם למחשב שלך לפתוח מלא דפי אינטרנט תחת הדומיין Google.co.ck באופן סאטירי לחלוטין. .cg .tk .cc  מידע על הסיומת .ck ב-IANA "Delegation Record for .CK". IANA. נבדק ב-27 בינואר 2021. {{cite web}}: (עזרה) ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
סערה בממלכה

סערה בממלכה היא תוכנית אירוח ספורטיבית ישראלית בהגשת שדרן הספורט לירן שכנר, המשודרת בחבילת הערוצים של צ'רלטון החל מעונת הכדורגל של 2019/20. בכל אחד מפרקי התוכנית מראיין שכנר איש ספורט ישראלי, ושומע ממנו סיפורים ואנקדוטות משעשעות מהקריירה שלו, או לחלופין מראיין ידוען ישראלי חובב ספורט לשיחה אודות קבוצתו האהודה והסיפורים המשעשעים בחייו סביב הספורט. הראיון לרוב מתבצע בביתו של המרואיין. התוכנית החלה בקיץ 2019 כפרקים קצרים של כ-10–15 דקות ששודרו במהלך הפסקות המחצית במטרה לקדם את שידורי הליגה האנגלית בערוצי צ'רלטון. לאחר חזרת הליגות מפגרת הקורונה בקיץ 2020 החלו להיות משודרים פרקים בני כחצי שעה כאשר חלק מהמרואיינים, בעיקר אלו מתחום הספורט, זוכים לפרק כפול. בסיום כל פרק מתבקש האורח להמר על תוצאות משחקי סוף השבוע בפרמייר ליג, ולאורך העונה מתבצע מעקב שבודק מי ניחש נכונה הכי הרבה משחקים (נוהג זה הפסיק בעונת 2022/23). פרקים 1 עד 30 שודרו במהלך עונת 2019/20. פרקים 31 עד 82 שודרו לאחר חזרת הליגות בעקבות פגרת הקורונה, ולאורך עונת הכדורגל 2020/21. פרקים 83 עד 119 שודרו במהלך עונת הכדורגל 2021/22 פרקים 120 עד 140 שודרו במהלך עונת 2022/23. פרקים 141 עד 165 שודרו במהלך עונת 2023/24. תוכניות מיוחדות שהופקו במהלך מלחמת חרבות ברזל, היו תחת השם "סערה בממלכה מתגייסת". תוכניות אלו צולמו בבסיסי צה"ל ואצל מפוני עוטף עזה. פרקים 166 ואילך משודרים במהלך עונת 2024/25. סערה בממלכה בערוץ היוטיוב של לירן שכנר פרק 88 שודר שבוע לאחר פטירתו של ברזילאי, וכלל גרסה מורחבת של פרק 10 פרק שנעשה לאחר פטירתו של קשטן להנצחתו
פרקליט ניו סאות' ויילס

פרקליט ניו סאות' ויילס (באנגלית: Judge Advocate of New South Wales) היה הקצין המשפטי שנמצאת במושבת העונשין, ניו סאות' ויילס. התפקיד בוטל ב-17 במאי 1824. לפני שהצי הראשון הפליג מאנגליה והתיישב בניו סאות' ויילס, מונה קפטן הנחתים דייוויד קולינס לפרקליט ניו סאות' ויילס, ופרקליט הנחתים. הפרקליט היה אחראי על התפקידים הבאים: הוא היה נמצא בספסל של שני שופטי השלום (אנ'), בבית משפט השלום של ניו סאות' ויילס (אנ'). הוא היה נשיא בית המשפט לשיפוט פלילי (אנ'). הוא היה נמצא בספסל של שלושה שופטים בבית המשפט לשיפוט אזרחי (אנ'), עד לביטולו ב-1814. בבית המשפט לערעורים בניו סאות' ויילס (אנ'), הוא היה יועץ למושל המושבה, שהיה שופט הערעור היחיד. מ-4 בפברואר 1814, הפרקליט היה אחראי על התפקידים הבאים: הוא היה השמאי בבית הדין הגבוה לערעורים של ניו סאות' ויילס. הוא היה נמצא בספסל של שלושה שופטים בבית המשפט למושלים (אנ'). "Judge Advocate of New South Wales". State Records. Government of New South Wales. ארכיון מ-2021-04-18. נבדק ב-28 באפריל 2015. {{cite web}}: (עזרה) Collins, David (1756–1810), Canberra: National Centre of Biography, Australian National University J. M. Bennett, Atkins, Richard (1745–1820), Canberra: National Centre of Biography, Australian National University K. G. Allars, Dore, Richard (1749–1800), Canberra: National Centre of Biography, Australian National University Murray C. Kemp, Kemp, Anthony Fenn (1773–1868), Canberra: National Centre of Biography, Australian National University C. H. Currey, Bent, Ellis (1783–1815), Canberra: National Centre of Biography, Australian National University Joanna McIntyre, Garling, Frederick (1775–1848), Canberra: National Centre of Biography, Australian National University R. J. McKay, Wylde, Sir John (1781–1859), Canberra: National Centre of Biography, Australian National University
מגפת הקורונה באסיה

התפרצות נגיף הקורונה באסיה החלה ככל הנראה בדצמבר 2019, כאשר בעלי חיים הנשאו את הווירוס הדביקו אזרחים בשוק בעיר ווהאן שבסין, השוק נסגר חודש לאחר התקרית. לאחר תקרית זו, אזרחים נוספים במדינה נדבקו והוירוס אף התפשט לאזורים רבים בעולם כגון אירופה, אפריקה ואמריקה. לא כולל רוסיה (שהיא מדינה טרנס-יבשתית), המדינות באסיה עם כמות החולים הגבוהה ביותר הם הודו, טורקיה, איראן ואינדונזיה. המדינות שבהן הנגיף הגיע ראשון, בהוטן, מונגוליה, סינגפור, טאייואן ווייטנאם הן באופן מפתיע במצב יחסית טוב למדינות אחרות באסיה. ב-24 בפברואר אישרה אפגניסטן את החולה הראשון, גבר בן 35 שהגיע מהראת שנמצא כחיובי לקורונה. ב-7 במרץ אושרו שלושה מקרים חדשים במחוז הראת. ב-10 במרץ, המקרה הראשון שדווח עליו מחוץ לעיר הראת, היה במחוז סמנאן, וסך הכל היו בו חמישה מקרים. ערכים מורחבים – מגפת הקורונה בארמניה ארמניה גילתה את החולה הראשון במדינתה ב-29 בפברואר/תחילת 1 במרץ כאשר אזרח ארמניה בן 29 חזר מאיראן והתגלה כחיובי לקורונה. אשתו גם נבחנה לקורונה והתגלתה כשלילית. ראש הממשלה ניקול פשימיאן קבע כי הוא "כרגע במצב טוב" וכ-30 אנשים שהיו במגע איתו נכנסו לסגר. ערכים מורחבים – מגפת הקורונה באזרבייג'ן באזרבייג'ן, התגלה האזרח הראשון שחלה מקורונה, שחזר מרוסיה דרך איראן. ערכים מורחבים – מגפת הקורונה בבחריין החולה הראשון במדינה התגלה ב-21 בפברואר, שנהג באוטובוס לימודים לאחר שחזר מטיול באיראן. נכון ל-10 באפריל, בחריין שוברת שיאים של 1200 חולים מאומתים ביום, מה שהיא לא ראתה מאז תחילת המגפה. מדיה וקבצים בנושא מגפת הקורונה באסיה בוויקישיתוף פודקאסט: קורונה - כך זה התחיל ואיך מתמודדים בסין, באתר ynet, 4 בפברואר 2020 Karimi, Abdul Qadir Sediqi, Storay (2020-02-24). "Afghanistan confirms first coronavirus case in province bordering Iran". Reuters (באנגלית). נבדק ב-2021-04-09. Sediqi, Abdul Qadir (2020-03-07). "Afghanistan's confirmed coronavirus cases rises to four - health ministry spokesman". Reuters (באנגלית). נבדק ב-2021-04-09. 5 Positive Coronavirus Cases Reported in Afghanistan, TOLOnews (באנגלית) Armenia confirms the first case of coronavirus, Public Radio of Armenia (באנגלית) Staff, Reuters (2020-02-28). "Azerbaijan reports first case of coronavirus - Ifax". Reuters (באנגלית). נבדק ב-2021-04-09. Bahrain coronavirus case No. 1: A school bus driver, gulfnews.com (באנגלית)
עקומת ניקולס

עקומת ניקולס היא עקומה המשמשת בעיבוד אותות ובתורת הבקרה לתכן בקרים. קרויה על שם המהנדס האמריקאי נתנאל ב. ניקולס. בהינתן פונקציית תמסורת: G ( s ) = Y ( s ) X ( s ) {\displaystyle G(s)={\frac {Y(s)}{X(s)}}} אז פונקציית תמסורת בחוג סגור מוגדרת: M ( s ) = G ( s ) 1 + G ( s ) {\displaystyle M(s)={\frac {G(s)}{1+G(s)}}} גרף ניקולס מציג את התגובה בתדר של פונקציית התמסורת בחוג הפתוח. התגובה מוצגת במערכת צירים קרטזית של הגבר 20 log 10 ⁡ ( | G ( s ) | ) {\displaystyle 20\log _{10}(|G(s)|)} ביחידות דציבל כנגד המופע arg ⁡ ( G ( s ) ) {\displaystyle \arg(G(s))} ביחידות של מעלה, כאשר התדר ω {\displaystyle \omega } משתנה לאורך העקומה ומהווה כפרמטר. הסתכלות בגרף מאפשרת למתכנן לקבל מידע אודות המערכת בחוג סגור ושולי יציבות ישירות מפונקציית התמסורת בחוג הפתוח. בבקרת מערכות הגרף משמש להערכה של יציבות ורובוסטיות של מערכות ליניאריות. הגרף מהווה חלק מרכזי בתכן בקרים לפי תורת משוב כמותית (QFT – quantitative feedback theory) של הורוביץ וסידי. ניתן להשוות את עקומת ניקולס לעקומים דומים המספקים מידע על יציבות המערכות באמצעות בחינת ההגבר המופע והתדר. למשל עקומת בודה שמכיל שני גרפים – הגבר כנגד תדר ומופע כנגד תדר. עקומה נוספת היא עקומת נייקוויסט שמכילה גרף קרטזי במישור המרוכב בה ההגבר מחושב כמרחק מראשית הצירים והפרש המופע שווה לזווית שיוצר הווקטור המחבר בין הנקודה על הגרף לראשית הצירים עם הכיוון החיובי של ציר ה-x. Isaac M. Howowitz, Synthesis of Feedback Systems, Academic Press, 1963, Lib Congress 63-12033 p. 194-198 Boris J. Lurie and Paul J. Enright, Classical Feedback Control, Marcel Dekker, 2000, ISBN 0-8247-0370-7 p. 10 Allen Stubberud, Ivan Williams, and Joseph DeStefano, Shaums Outline Feedback and Control Systems, McGraw-Hill, 1995, ISBN 0-07-017052-5 ch. 17
מחלף אלוף שדה

מֶחְלַף אַלּוּף שָׂדֶה הוא מחלף המחבר את כביש 4, דרך אלוף שדה ודרך שיבא. הוא נמצא במזרחה של רמת גן, כאשר ממערב לו השכונות שיכון הצנחנים ונוה יהושע וממזרח לו רמת אפעל וכפר אז"ר. בשנת 1965 הודיע שר התחבורה ישראל בר יהודה שבקרוב תותקן בצומת אלוף שדה תאורה ותתבצע ספירה של כמות הרכבים העוברים בצומת כדי לברר האם יש צורך בהתקנת רמזור בצומת[דרוש מקור]. שר התחבורה טען שהסיבה היחידה לריבוי תאונות בצומת היא "אי שימת לב לחוקי התנועה מצד נהגים". בסוף שנת 1966 הותקן בצומת רמזור חדיש, הראשון שהותקן בישראל, הלוקח בחשבון את עומסי התנועה. המחלף נפתח לתנועה ביוני 1994[דרוש מקור], ובדומה לדרך אלוף שדה המתחברת אליו, המחלף נקרא על שמו של אלוף יצחק שדה. המחלף נבנה כחלק מתוכנית רב-שנתית להפיכת חלקו העיקרי של כביש 4 לכביש שמתאפשרת בו נסיעה ללא רמזורים. המחלף מאפשר את כל שמונת כיווני המעבר האפשריים בין הדרכים הנפגשות בו. חלק ממעברים אלה מוכוונים על ידי רמזורים. מרכיב עיקרי במחלף הוא גשר המאפשר לדרך אלוף שדה ולדרך שיבא הנמצאת בהמשכה לעבור מעל לכביש 4, כך שהתנועה בכביש 4 תזרום ללא רמזורים. סמוך למחלף נמצא מסוף אלוף שדה, ובמקום אף נבנתה מערכת כבישים המאפשרת לאוטובוסים העוברים במחלף לרדת למסוף על מנת להעלות ולהוריד נוסעים, ולאחר מכן לחזור למחלף בלא להפריע לשאר כלי הרכב הנוסעים במחלף. מחלף אלוף שדה מחובר למחלף בר-אילן הנמצא מעט צפונית לו: הנוסעים בכביש 4 מצפון לדרום וחפצים לפנות ימינה או שמאלה במחלף אלוף שדה, חייבים להיכנס כבר במחלף בר-אילן לנתיב מיוחד שיאפשר להם פנייה זו. גם מי שנוסעים בדרך אלוף שדה או בדרך שיבא, ופונים צפונה, ישתלבו בכביש 4 רק במחלף בר-אילן. מסוף האוטובוסים לא נגיש להורדת נוסעים מרכב פרטי, ומשמש בעיקר כתחנה להחלפת קו אוטובוס. גשר זה יורחב במפלס העליון על מנת שיעבור בו הקו הסגול של הרכבת הקלה, בשנת 2027 לפי הצפי. יוקם גשר נפרד צפונית לקיים עבור הרכבת וביניהם יוקם גשר מעבר להולכי רגל. מדיה וקבצים בנושא מחלף אלוף שדה בוויקישיתוף תותקן תאורה בצומת כביש גהה ואלוף יצחק שדה, מעריב, 11 במרץ 1965 מערכת רמזורים הפועלת בהתאם לעומס התנועה בצומת אלוף שדה כביש גהה, מעריב, 20 בדצמבר 1966 בכורה ארצית בצומת גהה, דבר, 28 בדצמבר 1966 נתונים הנדסיים של הגשר, באתר נת"ע - נתיבי תחבורה עירוניים.